***ΑΝΕΡΓΙΑ***



**Eργασία στο μάθημα της Κοινωνικής και Πολιτικής Αγωγής**

**Σχ. έτος 2014-15**

**ΣΥΝΕΡΓΑΣΤΗΚΑΝ:**

**Μαργελή Ιωάννα**

**Μάρη Ναταλία**

**Νοταρά Βέρα**

**Πολυχρονοπούλου Φωτεινή**

**Τζήκα Χαρά**

**ΠΕΡΙΕΧΟΜΕΝΑ:**

**Ορισμός……………………………………………………..…………σελ. 3**

**Διάκριση Πληθυσμών ………...…………………………..………….σελ. 3**

**Εργατικό Δυναμικό ……………………………………….…………..σελ. 3**

**Είδη Ανεργίας………………………………………………….….......σελ. 4**

**Μέτρηση της ανεργίας…………………………………………..……σελ. 6**

**Αίτια Ανεργίας………………………………………………………...σελ.7**

**Συνέπειες Ανεργίας…………………………………………………....σελ.8**

**Καταπολέμηση της ανεργίας………………………………………....σελ. 9**

**Ποσοστά……………………………………………………….………σελ. 9**

**Το πρόβλημα και η Σταδιοδρομία του………………………...……σελ.11**

**Η Παρούσα Κατάσταση και οι Τάσεις…………………………......σελ. 12**

**Η Ευρωπαϊκή Διάσταση………………………………………….....σελ. 16**

**Προτάσεις και Λύσεις.……………………………………….………σελ.17**

**~2~**

**Ορισμός**

Ως ανεργία αναφέρεται η μη προσφορά εργασίας για μεγάλο χρονικό διάστημα στα άτομα τα οποία μπορούν και θέλουν να εργαστούν. Άνεργοι χαρακτηρίζονται τα άτομα που έχουν τις γνώσεις και τις ικανότητες να εργαστούν και κυρίως, επιθυμούν να βρεθούν σε μια θέση εργασίας, αλλά δεν μπόρεσαν να βρουν απασχόληση. Το μέγεθος της ανεργίας μετριέται ως ποσοστό επί του συνόλου του εργατικού δυναμικού.

          Ποσοστό ανεργίας =

**Διάκριση πληθυσμών**

Κάθε οικονομία έχει ένα ορισμένο μέγεθος πληθυσμού. Για λόγους οικονομικής ανάλυσης ο πληθυσμός διακρίνεται σε :

**1)** οικονομικά ενεργό πληθυσμό που αποτελεί το εργατικό δυναμικό της οικονομίας και περιλαμβάνει τα άτομα εκείνα τα οποία είναι ικανά προς εργασία και ταυτόχρονα θέλουν να εργαστούν.

 **2)** οικονομικά μη ενεργό. Αποτελείται από τα άτομα εκείνα τα οποία δεν μπορούν να εργαστούν, για παράδειγμα, μικρά παιδιά, ηλικιωμένοι, ασθενείς, στρατιώτες κ.α., δεν ανήκουν στο εργατικό δυναμικό. Επίσης τα άτομα μπορούν να εργαστούν, αλλά για διάφορους λόγους δε θέλουν, για παράδειγμα, τεμπέληδες, δεν ανήκουν στο εργατικό δυναμικό. Συνεπώς, τα άτομα τα οποία δεν μπορούν ή δε θέλουν να εργαστούν αποτελούν τον οικονομικά μη ενεργό πληθυσμό.

**Εργατικό δυναμικό**

Το εργατικό δυναμικό αποτελείται από όσους έχουν εργασία (απασχολούμενοι) και εκείνους που δεν απασχολούνται (άνεργοι).Τα ά- τομα αυτά συνήθως καταφεύγουν στην αναζήτηση εργασίας με αποστο- λή του βιογραφικού σημειώματος τους σε εταιρείες κτλ. .    Με βάση τις

 παραπάνω διακρίσεις μπορούμε να δώσουμε τους εξής ορισμούς :

 **1)** Εργατικό δυναμικό είναι το σύνολο των ατόμων τα οποία μπο-

ρούν και θέλουν να εργαστούν.

**2)**Απασχολούμενοι είναι τα άτομα τα οποία εργάζονται (φυσικά εξ

ορισμού θέλουν και μπορούν να εργαστούν).

        **3)** Άνεργοι είναι τα άτομα τα οποία μπορούν και θέλουν να εργαστούν, αλλά δεν μπορούν να βρουν απασχόληση.

Το μη-εργατικό δυναμικό είναι το μέρος του ενήλικου πληθυσμού που ασχολείται με τα οικιακά, είναι συνταξιούχοι, ασθενούν σοβαρά ώστε

απέχουν από την εργασία, ή δεν ψάχνουν για εργασία.

**~3~**

**Είδη Ανεργίας**

Υπάρχουν τέσσερα είδη ή κατηγορίες ανεργίας:η εποχιακή ανεργία,η ανεργία τριβής,η διαρθρωτική ανεργία και η ανεργία λόγω ανεπαρκούς ζήτησης (ή κεϋνσιανή ανεργία).

**1. Εποχιακή ανεργία**

Πολλές επιχειρήσεις, π.χ. οι αγροτικές και οι τουριστικές, παρουσιάζουν συστηματικές μεταβολές στην παραγωγική τους δραστηριότητα κατά τη διάρκεια του έτους. Οι μεταβολές της παραγωγής συνοδεύονται από αντίστοιχες μεταβολές της απασχόλησης εργατικού δυναμικού και, συνεπώς, από μεταβολές της ανεργίας τo 2012 Αυτή η ανεργία ονομάζεται εποχιακή. Χαρακτηριστικά της εποχιακής ανεργίας είναι ότι επαναλαμβάνεται κάθε χρόνο και είναι προσωρινή και μικρής σχετικά διάρκειας.

**2. Ανεργία τριβής**

Ανεργία τριβής είναι εκείνη η οποία οφείλεται στην αδυναμία της αγοράς να απορροφήσει άμεσα ανέργους, παρότι υπάρχουν κενές θέσεις εργασίας, για τις οποίες οι άνεργοι έχουν τα απαραίτητα προσόντα και επαγγελματική εξειδίκευση. Η ανεργία τριβής οφείλεται στην αδυναμία των εργατών να εντοπίσουν αμέσως τις επιχειρήσεις με τις κενές θέσεις και στην αδυναμία των επιχειρήσεων να εντοπίσουν τους άνεργους εργάτες. Επίσης, μπορεί να οφείλεται στη γεωγραφική απόσταση μεταξύ της περιοχής όπου υπάρχει ανεργία και αυτής όπου υπάρχουν κενές θέσεις ανεργίας. Γενικότερα οφείλεται στην έλλειψη ενός επαγγελματικού συστήματος πληροφοριών για ύπαρξη ανέργων και επιχειρήσεων με κενές θέσεις εργασίας.



**~4~**

**3.Διαρθρωτική ανεργία**

Όταν σε μια οικονομία υπάρχουν άνεργοι και κενές θέσεις εργασίας, αλλά οι άνεργοι δεν μπορούν να απασχοληθούν στις υπάρχουσες κενές θέσεις, επειδή υπάρχει αντιστοιχία ανάμεσα στα προσόντα και την εξειδίκευση των ανέργων και σε αυτά που απαιτούνται για την κάλυψη των κενών θέσεων, η ανεργία αυτή ονομάζεται διαρθρωτική. Οφείλεται σε τεχνολογικές μεταβολές, οι οποίες δημιουργούν νέα επαγγέλματα και αχρηστεύουν άλλα, και σε αλλαγές στη διάρθρωση της ζήτησης, οι οποίες αυξάνουν τη ζήτηση ορισμένων προϊόντων και ταυτόχρονα μειώνουν τη ζήτηση άλλων.

**4. Κεϋνσιανή ανεργία**

Η ανεργία λόγω ανεπαρκούς ζήτησης ονομαζόμενη και κεϋνσιανή ανεργία, είναι εκείνη που προέρχεται από την πτώση της οικονομικής δραστηριότητας στις φάσεις της καθόδου και της ύφεσης του οικονομικού κύκλου. Πρόκειται, δηλαδή, για αδυναμία της συνολικής ζήτησης της οικονομίας να απορροφήσει τη συνολική προσφορά του εργατικού δυναμικού. Η ανεργία αυτή έχει κυκλικό χαρακτήρα, δηλαδή επαναλαμβάνεται, και η διάρκεια της εξαρτάται από τη διάρκεια του οικονομικού κύκλου.



 Επίσης, η ανεργία μπορεί να κατηγοριοποιηθεί, ως προς την χρονική διάρκεια που το άτομο παραμένει εκτός απασχόλησης, σε μακροχρόνια ανεργία, σε βραχυχρόνια ανεργία και σε εποχιακή ανεργία. Περαιτέρω κατηγοριοποιήσεις της ανεργίας γίνονται ανάλογα με τα κοινωνικά, δημογραφικά, εκπαιδευτικά, ηλικιακά ή άλλα χαρακτηριστικά (π.χ., γυναικεία ανεργία, ανεργία αποφοίτων Α.Ε.Ι., νεανική ανεργία, κ.ο.κ.). Έτσι μια χώρα με πολύ υψηλότερα επιδόματα ανεργίας από μια άλλη, είναι δυνατόν να παρουσιάζει

**~5~**

περισσότερη ανεργία επειδή περισσότεροι άνεργοι δηλώνουν επίσημα την κατάσταση τους για να λάβουν το επίδομα.

Τα στοιχεία για την ανεργία στηρίζονται συνήθως στις ίδιες τις δηλώσεις των ανέργων στα ταμεία ανεργίας. Έτσι μια χώρα με πολύ υψηλότερα επιδόματα ανεργίας από μια άλλη, είναι δυνατόν να παρουσιάζει περισσότερη ανεργία επειδή περισσότεροι άνεργοι δηλώνουν επίσημα την κατάσταση τους για να λάβουν το επίδομα.

**Μέτρηση της ανεργίας**

Το μέγεθος της ανεργίας μπορεί να μετρηθεί ως απόλυτο μέγεθος , για παράδειγμα, χιλιάδες άνεργοι. Η σημασία όμως του αριθμού αυτού εξαρτάται από το μέγεθος του εργατικού δυναμικού. Γι΄ αυτό η ανεργία μετράται ως ποσοστό επί τοις εκατό (%)του εργατικού δυναμικού, για παράδειγμα, 8%.

 Το ποσοστό της ανεργίας μπορεί να διαφέρει από περίοδο σε περίοδο, καθώς μεταβάλλεται το απόλυτο μέγεθος της ανεργίας ή του εργατικού δυναμικού ή και των δύο (αλλά με διαφορετικό ρυθμό).

  Φυσικά οι συνέπειες της ανεργίας είναι ευρύτερες , γιατί η κατάσταση της ανεργίας μπορεί να είναι εξαιρετικά επώδυνη για τον άνεργο και την οικογένειά του αφού, εκτός από την έλλειψη εισοδήματος, μειώνει την κοινωνική θέση, δημιουργεί προβλήματα αυτοσεβασμού, οικογενειακών τριβών κ.α. Με άλλα λόγια , πέρα από τις οικονομικές συνέπειες , η  ανεργία δημιουργεί σοβαρά κοινωνικά προβλήματα.



~6~

**Αίτια Ανεργίας**

Τα αίτια ύπαρξης ανεργίας είναι κατά κύριο λόγο:

**1.** Η τεχνολογική ανάπτυξη σε πολλούς τομείς της οικονομίας αποστερεί την εργασία από αρκετά άτομα.

**2.** Οι μικρότερες επιχειρήσεις εξαιτίας του άνισου ανταγωνισμού τους με τις μεγάλες επιχειρήσεις διαλύονται, με αποτέλεσμα να κορυφώνεται η ανεργία.

**3.** Πολλοί επιχειρηματίες δεν αξιοποιούν τα κέρδη τους παραγωγικά με επενδύσεις.

**4.** Η οικονομία των υπανάπτυκτων χωρών δε μπορεί να ανταποκριθεί στη γρήγορη αύξηση της προσφοράς εργασίας, λόγω του υπερπληθυσμού των χωρών του Τρίτου Κόσμου.

**5.** Η διεθνής ύφεση της οικονομίας, ο πληθωρισμός, η απουσία μεγάλων επενδύσεων.

**6.** Η έλλειψη σωστού προγραμματισμού για τη λειτουργία επαγγελμάτων δημιουργεί τον κορεσμό σε ορισμένα επαγγέλματα, ενώ σε άλλα επαγγέλματα υπάρχει περιορισμένος αριθμός ατόμων που τα εξασκούν.

**7.** Πολλές ξένες χώρες που απορροφούσαν το πλεόνασμα των εργατικών χεριών των διαφόρων χωρών έχουν κλείσει την αγορά εργασίας τους, γιατί αντιμετωπίζουν κι αυτές πρόβλημα ανεργίας.

1. Το φαινόμενο της πολυθεσίας και της υπερωριακής απασχόλησης επιτείνει το σοβαρό πρόβλημα της ανεργίας.
2. Οι ώριμοι εργαζόμενοι χάνουν την εργασία τους εξαιτίας της τεχνολογικής προόδου.
3. Η έλλειψη προγραμμάτων για δημιουργία νέων θέσεων εργασίας αυξάνει την ανεργία.
4. Η δομή της κοινωνίας και η ελληνική νοοτροπία :

 • πολλοί πτυχιούχοι αναζητούν μόνο υψηλόμισθες θέσεις εργασίας.

 • δεν αναζητούνται θέσεις εργασίας στον ιδιωτικό τομέα, αλλά κυρίως στο δημόσιο.

**~7~**

**Συνέπειες της Ανεργίας**

**1.Ψυχολογικά και ατομικά προβλήματα**

 • χαμηλό βιοτικό επίπεδο

 • κατάθλιψη, σύνδρομα κατωτερότητας

 • δημιουργείται άγχος, ανασφάλεια, ψυχοπάθειες.

 • ενδοοικογενειακή βία

 • νιώθουν παραγκωνισμένοι και καταδικασμένοι από την κοινωνία.

 • περιθωριοποιούνται (γίνονται ναρκομανείς, εγκληματίες)

 • οδηγούνται στην απαισιοδοξία, στο μηδενισμό, στις επαναστατικές κοινωνικές ιδεολογίες.

 • νιώθουν ένα πλέγμα ενοχής, γιατί ζουν σε βάρος των οικογενειών τους

 • εξαναγκάζονται να ασκούν επαγγέλματα διαφορετικά απ’ αυτά που διάλεξαν οι

 ίδιοι.

**2. Κοινωνικά προβλήματα**

 • μείωση κατανάλωσης 🡪 ενίσχυση της υπάρχουσας ανεργίας επαιτεία

**3.Εγκληματικότητα και διάρρηξη κοινωνικής συνοχής, βία**

 • απεργίες, εξεγέρσεις, πολιτική βία

**4.Οικονομικές Συνέπειες**

 • πλήρης ή μερική απώλεια εισοδήματος

 •η στέρηση βασικών αγαθών και υπηρεσιών

 • μειώνεται σημαντικά το Ακαθάριστο Εθνικό Προϊόν και επιβαρύνεται το Κράτος και τα ασφαλιστικά ταμεία, που δεν εισπράττουν εισφορές

 •μειώνεται η αγοραστική δύναμη οικογενειών ανέργων με μείωση της κατανάλωσης προϊόντων και υπηρεσιών

 • οι μισθοί καθηλώνονται σε χαμηλά επίπεδα

**5.Δημογραφικές συνέπειες**

 **•**οι νέοι διστάζουν να συνάψουν γάμους και να αποκτήσουν παιδιά χωρίς να εξασφαλίσουν τις στοιχειώδεις προϋποθέσεις επιβίωσης και κυρίως την εξασφάλιση ανεξάρτητης κατοικίας

 Φυσικά οι συνέπειες της ανεργίας είναι ευρύτερες , γιατί η κατάσταση της ανεργίας μπορεί να είναι εξαιρετικά επώδυνη για τον άνεργο και την οικογένειά του αφού, εκτός από την έλλειψη εισοδήματος, μειώνει την κοινωνική θέση, δημιουργεί προβλήματα αυτοσεβασμού, οικογενειακών τριβών κ.α. Με άλλα λόγια , πέρα από τις οικονομικές συνέπειες , η  ανεργία δημιουργεί σοβαρά κοινωνικά προβλήματα.

***~8~***

**Καταπολέμηση της ανεργίας**

Η καταπολέμηση ή η μείωση της ανεργίας είναι εξαιρετικά δύσκολη. Τα μέτρα που παίρνουν οι διάφορες κυβερνήσεις για την καταπολέμηση της ανεργίας είναι δύο γενικών

κατηγοριών, δηλαδή μέτρα αύξησης της συνολικής ζήτησης και μέτρα επαγγελματικής κατάρτισης και επανεκπαίδευσης του εργατικού δυναμικού. Τα  μέτρα αύξησης της συνολικής ζήτησης είναι δημοσιονομικά και νομισματικά. Τα δημοσιονομικά μέτρα περιλαμβάνουν κυρίως  αύξηση των κρατικών δαπανών για δημόσια έργα και προώθηση μεγάλων επενδυτικών έργων. Σκοπός αυτών των έργων είναι η άμεση αύξηση της απασχόλησης και των εισοδημάτων. Τα νομισματικά μέτρα αποβλέπουν στη  μείωση του επιτοκίου, με σκοπό την ενίσχυση των ιδιωτικών επενδύσεων, της παραγωγής και, συνεπώς της απασχόλησης. Τα δημοσιονομικά και τα νομισματικά μέτρα αποβλέπουν στην αύξησης της συνολικής ζήτησης και, συνεπώς, στη μείωση της ανεργίας που οφείλεται στην ανεπάρκεια της ζήτησης , δηλαδή της κεϋνσιανής  ανεργίας.



    Τα μέτρα επαγγελματικής κατάρτισης και επανεκπαίδευσης έχουν σκοπό να διευκολύνουν τους ανέργους στην απόκτηση επαγγελματικών γνώσεων και ειδικεύσεων, οι οποίες είναι απαραίτητες ή χρήσιμες , προκειμένου να απασχοληθούν στις υπάρχουσες κενές θέσεις εργασίας. Είναι φανερό ότι τα μέτρα έχουν στόχο τη μείωση της διαρθρωτικής ανεργίας.

**Ποσοστά**

Το ποσοστό ανεργίας των γυναικών (30,4%) ήταν σημαντικά υψηλότερο από των ανδρών (23,5%), ενώ το υψηλότερο ποσοστό ανεργίας παρατηρήθηκε στους νέους ηλικίας 15-24 ετών (52,0%), το οποίο στις νέες γυναίκες φθάνει στο 57,5%
Το υψηλότερο ποσοστό ανεργίας παρατηρείται σε όσους έχουν πάει Μερικές τάξεις Δημοτικού (43,3%) ενώ ακολουθούν τα άτομα που δεν έχουν πάει καθόλου σχολείο (34,8%) . Κατά το δεύτερο τρίμηνο του 2014 ο αριθμός των απασχολούμενων ανήλθε σε 3.539.085 άτομα και των ανέργων σε 1.280.101. Η απασχόληση αυξήθηκε κατά 1,6% σε

**~9~**

σχέση με το προηγούμενο τρίμηνο και κατά 0,1% σε σχέση με το πρώτο τρίμηνο του 2014. Ο αριθμός των ανέργων μειώθηκε κατά 4,6% σε σχέση με το προηγούμενο τρίμηνο και κατά 3,6% σε σχέση με το δεύτερο τρίμηνο του 2013. Τέλος, το 5,9% είτε αναζητά μερική απασχόληση είτε δεν ενδιαφέρεται αν θα βρει μερική ή πλήρη απασχόληση. Ένα ποσοστό ανέργων (4,6%) απέρριψε, κατά τη διάρκεια του δευτέρου τριμήνου του 2014, κάποια πρόταση ανάληψης εργασίας για διάφορους λόγους, κυρίως επειδή: α) δεν εξυπηρετούσε ο τόπος εργασίας (27,9%), β) δεν ήταν ικανοποιητικές οι αποδοχές (24,5%). γ) δεν εξυπηρετούσε το ωράριο (21,1%).



Το ποσοστό των «νέων ανέργων», δηλαδή των ανέργων που δεν έχουν εργαστεί ποτέ στο παρελθόν, ανέρχεται στο 22,8% του συνόλου των ανέργων ενώ οι μακροχρόνια άνεργοι (αυτοί που αναζητούν από 12 μήνες και άνω εργασία, ανεξάρτητα αν είναι «νέοι» ή «παλαιοί» άνεργοι), αποτελούν αντίστοιχα το 74,4%. Το ποσοστό ανεργίας των ατόμων με ξένη υπηκοότητα, είναι μεγαλύτερο από το αντίστοιχο των ελλήνων υπηκόων (33% έναντι 26,0%). Επίσης, το 73,6% των ξένων υπηκόων είναι οικονομικά ενεργό, ποσοστό σημαντικά υψηλότερο από το αντίστοιχο των Ελλήνων το οποίο είναι 50,5%.
Επιπλέον, 108.853 άτομα, που πριν ένα έτος ανήκαν στον οικονομικά μη ενεργό πληθυσμό, εισήλθαν στην αγορά εργασίας αναζητώντας απασχόληση, αλλά είναι άνεργα. Εξετάζοντας την εξέλιξη του αριθμού των απασχολουμένων, ανά τομέα της οικονομίας, παρατηρούμε ότι στον πρωτογενή τομέα παρατηρείται μείωση 1,1% στον αριθμό των απασχολούμενων σε σχέση με το αντίστοιχο περσινό τρίμηνο. Στον δευτερογενή τομέα παρατηρείται μείωση 3,7% στον αριθμό των απασχολούμενων και στον τριτογενή αύξηση 1,2%. Το ποσοστό της μερικής απασχόλησης ανέρχεται στο 9,4% του συνόλου

**~10~**

των απασχολουμένων. Από το υποσύνολο αυτό των εργαζομένων το 65,7% έκανε αυτή την επιλογή διότι δεν μπόρεσε να βρει πλήρη απασχόληση, το 5,8% για άλλους προσωπικούς ή οικογενειακούς λόγους, το 4,6% γιατί εκπαιδεύεται, το 2,5% διότι φροντίζει μικρά παιδιά ή εξαρτώμενους ενήλικες και το 17,7% για διάφορους άλλους λόγους.

**Το πρόβλημα και η Σταδιοδρομία του**

Η χειρότερη ύφεση μετά τον Β΄ Παγκόσμιο Πόλεμο έχει ήδη καταργήσει πάνω από 4 εκατομμύρια θέσεις εργασίας που είχαν δημιουργηθεί στην Ευρώπη την τελευταία δεκαετία (2005). Καθώς η ανεργία εξακολουθεί να αυξάνεται, αν και με βραδύτερο

ρυθμό, ο αριθμός αυτός αυξήθηκε στα 7,5 εκατομμύρια το 2010 (Ευρωπαϊκή Επιτροπή,

2009), και ενδέχεται να φτάσει τα 10 εκατομμύρια μέχρι το 2020. Σε σχετικό άρθρο της Ευρωπαϊκής Επιτροπής, (Ευρωπαϊκή Επιτροπή, 2009), αναφέρεται ότι η αύξηση της ανεργίας δεν ήταν τόσο μεγάλη όσο θα περίμενε κανείς με δεδομένη τη μείωση της παραγωγής. Η διεθνής οικονομική κρίση έρχεται στη χειρότερη δυνατή συγκυρία για τη χώρα μας, καθώς συμπίπτει τόσο με την εξάντληση της δυναμικής του μοντέλου ανάπτυξης που εφαρμόστηκε τις τελευταίες δεκαετίες όσο και με τον υψηλό βαθμό δανεισμού νοικοκυριών, επιχειρήσεων αλλά και του ίδιου του κράτους. Αυτός ο «εκρηκτικός» συνδυασμός κάνει πολύ πιθανό το ενδεχόμενο η κρίση στην ελληνική οικονομία να αποκτήσει μεγαλύτερο βάθος και, κυρίως, μεγαλύτερη διάρκεια σε σύγκριση με άλλες χώρες της ευρωζώνης, κάτι που επηρεάζει έντονα το φαινόμενο της ανεργίας, (2010). Η χρήση των κοινοτικών πόρων έγινε περισσότερο ως επιδοματικό μέσο για την αύξηση της εσωτερικής ζήτησης παρά ως μέσο και διαδικασία για την ενίσχυση της παραγωγικής ικανότητας της χώρας. Χαρακτηριστικό παράδειγμα του φαινομένου αυτού αποτελεί η συνεχής επιδότηση της βαμβακοκαλλιέργειας και τις γνωστές σε όλους μας παρατυπίες. Παράλληλα σπαταλήθηκαν τεράστια ποσά σε εξοπλιστικά προγράμματα και Ολυμπιακά έργα πολλές φορές με αδιαφανή τρόπο. Και όλα αυτά στηρίχθηκαν, σε μεγάλο βαθμό, στον υπερδανεισμό δημόσιου και ιδιωτικού τομέα. Διευρύνθηκαν οι κοινωνικές ανισότητες και η φτώχεια, καθώς αποδείχτηκε πως το μεγάλωμα της «πίτας» δεν οδηγεί αναγκαστικά και σε δικαιότερη διανομή του παραγόμενου πλούτου. Το μοντέλο που εφαρμόζεται δεν δημιουργεί αξιοπρεπή εισοδήματα, συνεπώς οδηγεί τα νοικοκυριά στο δανεισμό, άρα στην υποθήκευση του μελλοντικού τους εισοδήματος και στην περαιτέρω εξάρτηση από τις τράπεζες.

**~11~**



Ορισμένες χώρες επέκτειναν τα συστήματα κοινωνικής προστασίας σε περισσότερα άτομα χωρίς εργασία και έλαβαν μέτρα για τη μείωση των μισθών, ιδιαίτερα των δημοσίων υπαλλήλων. Άλλες τέλος αύξησαν τη χρηματοδότηση συστημάτων που ενθαρρύνουν τις επιχειρήσεις να απασχολούν τους εργαζομένους λιγότερες ώρες αντί να τους απολύουν. Χάρη σε αυτά τα μέτρα "σώθηκαν" δεκάδες χιλιάδες θέσεις εργασίας αλλά έπρεπε όμως να έχουν προσωρινό χαρακτήρα. Σε περίπτωση που ανακάμπτει η οικονομία, τέτοιου είδους μέτρα ωστόσο μπορεί να υπονομεύσουν την οικονομική ανάπτυξη και να παρατείνουν την ανεργία. Είναι επίσης γεγονός ότι οι χώρες με τις ισχυρότερες οικονομίες θα πρέπει να αρχίσουν σταδιακά να καταργούν τις επιχορηγήσεις θέσεων εργασίας και άλλα μέτρα προστασίας των εργαζομένων και να προχωρήσουν σε μακροπρόθεσμες μεταρρυθμίσεις ώστε οι αγορές εργασίας να γίνουν περισσότερο ευέλικτες και ασφαλείς. Μόνο οι χώρες που κινδυνεύουν από τις μεγαλύτερες απώλειες θέσεων εργασίας δικαιολογούνται να διατηρήσουν προς το παρόν τα υφιστάμενα μέτρα.

**Η Παρούσα Κατάσταση και οι Τάσεις**

 Σήμερα, παρά τη σημαντική οικονομική μεγέθυνση των τελευταίων ετών, το ελληνικό μοντέλο απασχόλησης χαρακτηρίζεται από υψηλά ποσοστά ανεργίας, χαμηλό ποσοστό συμμετοχής του οικονομικά ενεργού πληθυσμού στην αγορά εργασίας και δημιουργία χαμηλής ποιότητας θέσεων εργασίας. Χαρακτηριστικό είναι το γεγονός ότι την περίοδο

**~12~**

2000-2006 πάνω από τις μισές νέες θέσεις εργασίας δημιουργήθηκαν σε τέσσερις μόλις κλάδους παραγωγής. «Παράπλευρη απώλεια» της έλλειψης θέσεων υψηλής ειδίκευσης σε μια κοινωνία που χαρακτηρίζεται από υψηλό εκπαιδευτικό επίπεδο είναι και η ένταση του αποκλεισμού από την αγορά εργασίας και των εργαζομένων με χαμηλότερο επίπεδο

εκπαίδευσης, δεδομένου ότι ακόμα και για θέσεις ανειδίκευτης εργασίας «ανταγωνίζονται» μέχρι και πτυχιούχοι πανεπιστημίου. Χαρακτηριστικότερο είναι ίσως το παράδειγμα των πτυχιούχων πανεπιστημίου που επιλέγουν να δώσουν ΑΣΕΠ διεκδικώντας θέσεις Υποχρεωτικής ή Δευτεροβάθμιας Εκπαίδευσης.

Στην Ελλάδα, όσον αφορά τους ανέργους, με βάση τα στοιχεία του 2006:

1. Το ποσοστό των μακροχρόνια ανέργων είναι εξαιρετικά υψηλό (57,5% του συνόλου των ανέργων), χωρίς να παρουσιάζει διαχρονικά τάσεις μείωσης.
2. 60,1% των ανέργων είναι νέοι έως 34 ετών.
3. Για το 77,1% των ανέργων η κύρια πηγή συντήρησης είναι τα άλλα άτομα του νοικοκυριού. Μόλις 8,9% των ανέργων δηλώνει ως κύρια πηγή συντήρησης τα πάσης φύσης επιδόματα και βοηθήματα.
4. Η συντριπτική πλειονότητα των ανέργων αναζητεί εργασία μέσω «άτυπων» διαδικασιών. (90,2% απευθύνθηκε σε συγγενείς και φίλους, 88,3% σε εργοδότες, 63,8% ήρθε σε επαφή με δημόσιο γραφείο εύρεσης εργασίας και 9% απευθύνθηκε σε ιδιωτικό γραφείο εύρεσης εργασίας
5. Μόλις 14,8% των ανέργων παίρνουν επίδομα ανεργίας
6. 33,1% των ανέργων είναι απόφοιτοι τριτοβάθμιας εκπαίδευσης

Σύμφωνα με στοιχεία της Γ.Σ.Ε.Ε., (Γενική Συνομοσπονδία Εργατών Ελλάδος, 2011), οι γυναίκες εμφανίζονται σε δυσμενέστερη θέση σε όλες τις κατηγορίες. Σήμερα, υπάρχουν πάνω από 65.000 ηλικιωμένοι (άνδρες άνω των 60 ετών και γυναίκες άνω των 55 ετών) άνεργοι μακράς διάρκειας που δεν έχουν τη δυνατότητα να ξαναβρούν εργασία και επομένως δεν μπορούν να συμπληρώσουν τις προϋποθέσεις συνταξιοδότησης. Υπάρχουν επίσης, οι 250.000 μακροχρόνια άνεργοι, που η επιδότησή τους σταματά στους 12 μήνες και οι οποίοι μετά δεν έχουν καν ιατροφαρμακευτική περίθαλψη. Αντίστοιχα, το χαμηλό ποσοστό συμμετοχής στην αγορά εργασίας εντείνει την εξάρτηση των νέων και των γυναικών από το οικογενειακό εισόδημα ασκώντας πίεση και στον προϋπολογισμό του νοικοκυριού. Σήμερα δεν είναι λίγοι οι νέοι και οι νέες που στα τριάντα τους χρόνια δεν διαθέτουν ένα αυτόνομο δικό τους εισόδημα. Αυτή η πραγματικότητα δημιουργεί μια αγορά εργασίας με έντονες τάσεις συμπίεσης των μισθών και των δικαιωμάτων των εργαζομένων, δημιουργεί μια αγορά εργασίας που συστηματικά αποκλείει κατά κύριο λόγο όσους έχουν μεγαλύτερη ανάγκη για εργασία. Σύμφωνα με αυτούς, δίπλα στους νέους και στις γυναίκες, βρίσκονται τα άτομα με αναπηρία, πρόσφατα αποφυλακισμένοι που προσπαθούν να επανενταχθούν, πρώην χρήστες ναρκωτικών που αποτοξινώθηκαν και δεν μπορούν να βρουν εργασία. Αυτή η αγορά εργασίας χαρακτηρίζεται από επίμονα υψηλά ποσοστά ανεργίας και υποαπασχόλησης. Ο 21ος αιώνας μπήκε με μαζική ανεργία

**~13~**

και υποαπασχόληση - ημιαπασχόληση του εργατικού δυναμικού στον πλανήτη, στην Ευρώπη και στη χώρα μας. Η μαζική ανεργία και υποαπασχόληση στην εποχή μας αποδεικνύουν με τον πιο κατηγορηματικό τρόπο ότι δεν μπορεί να εξασφαλιστεί η πλήρη απασχόληση για όλους τους εργαζόμενους και να εξαλειφθεί η ανεργία. Η διατήρηση των υψηλών ποσοστών ανεργίας οφείλεται κατά κύριο λόγο στο γεγονός ότι οι σημαντικές αυξήσεις στην παραγωγικότητα της εργασίας που πραγματοποιήθηκαν κατά τη διάρκεια αυτών των ετών οικειοποιήθηκαν σχεδόν αποκλειστικά από το κεφάλαιο. Η ανεργία θεωρήθηκε ότι θα έπεφτε αυτόματα μέσω της επίτευξης υψηλών ρυθμών ανάπτυξης. Δυστυχώς, όπως διαπιστώνουμε καθημερινά ότι οι κυβερνήσεις στη χώρα μας δεν προωθούν πολιτικές αντιμετώπισης αλλά διαχείρισης της ανεργίας. Επίσης το ποσοστό φτώχειας παραμένει σταθερό στα επίπεδα του 20-21% του συνολικού πληθυσμού από το 1996 έως το 2007. Η ανεργία παρέμεινε σε υψηλά επίπεδα, στο 8,3% το 2007 σύμφωνα με τα επίσημα στοιχεία. Παράλληλα ενισχύθηκε η ανασφάλεια των εργαζομένων με την προώθηση της ελαστικοποίησης των εργασιακών σχέσεων, τη συνεχή καταπάτηση της εργατικής νομοθεσίας, την αναπαραγωγή και διαιώνιση ενός οικονομικού συστήματος το οποίο στηρίζεται στις χαμηλές αμοιβές και την εκμετάλλευση των εργαζομένων. Επίσης ευνοήθηκε η δημιουργία θέσεων εργασίας χαμηλής ειδίκευσης, με αποτέλεσμα να έχει αυξηθεί σημαντικά η ανεργία των νέων επιστημόνων. Αναπτύσσονται δυσανάλογα κάποιοι κλάδοι σε βάρος άλλων, δημιουργούνται μονοπωλιακές καταστάσεις στην παραγωγή και διακίνηση των προϊόντων. Δεν είναι τυχαίο ότι το έλλειμμα στο ισοζύγιο τρεχουσών συναλλαγών σημείωσε ραγδαία άνοδο τα τελευταία χρόνια. Αυξήθηκαν σημαντικά οι ενεργειακές απαιτήσεις της οικονομίας, με αποτέλεσμα να προκαλούνται προβλήματα τόσο από τη διογκούμενη ενεργειακή εξάρτηση της χώρας όσο και στο ίδιο το περιβάλλον, αλλά και στην ποιότητα ζωής των πολιτών. Η «ανάπτυξη» πέρασε μέσα από την καταστροφή του περιβάλλοντος και την κατασπατάληση των φυσικών πόρων. Επομένως, το μοντέλο ανάπτυξης που ακολούθησε η χώρα μας όλα τα προηγούμενα χρόνια βρίσκεται αντιμέτωπο με μια διπλή κρίση: από τη μία δεν μπορεί να σταθεί σε διεθνές επίπεδο και από την άλλη καθίσταται μη βιώσιμο οικονομικά, κοινωνικά και περιβαλλοντικά. Για να αλλάξει αυτή η κατάσταση χρειάζονται βαθιές αλλαγές στην οικονομία, στον τρόπο που αναπτυσσόμαστε, δηλαδή χρειαζόμαστε ένα νέο μοντέλο παραγωγής, κατανάλωσης, διανομής και ανάπτυξης.

 **~14~**



Η Ελλάδα παρουσίασε την τελευταία δεκαετία εξαιρετικά υψηλούς ρυθμούς ανάπτυξης χωρίς να βελτιωθεί ουσιαστικά η κατάσταση της απασχόλησης, χωρίς να μειωθεί η ανεργία, χωρίς να βελτιωθεί η ποιότητα της εργασίας. Η οικονομική ανάπτυξη και μεγέθυνση δεν είναι αταξική, δεν παράγει αυτόματα θετικά αποτελέσματα για τον κόσμο της εργασίας. Αποδείχτηκε ότι η πλήρης και ποιοτική απασχόληση, ότι η καταπολέμηση της ανεργίας, δεν πρόκειται να επιτευχθούν αυτόματα. Ο υψηλός πραγματικός εργάσιμος χρόνος οφείλεται τόσο στην πολιτική πολλών επιχειρήσεων, που αξιοποιούν το θεσμό της υπερεργασίας – επιβάλλοντας ουσιαστικά υποχρεωτικό 9ωρο – και των υπερωριών όσο και στο γεγονός ότι μεγάλη κατηγορία των εργαζομένων αποδέχεται και επιδιώκει την υπερωριακή απασχόληση προκειμένου να ενισχύσει τα ήδη χαμηλά της εισοδήματα. Σε αυτό το πλαίσιο εντάσσεται και το εκτεταμένο φαινόμενο της πολυαπασχόλησης, αφού σύμφωνα με έρευνες το 20% των εργαζομένων κάνει περισσότερες από μία δουλειές, για βιοποριστικούς λόγους (Ευρωπαϊκή Επιτροπή, 2012).

**~15~**

**Η Ευρωπαϊκή Διάσταση**



Δεν είναι δυνατή η πλήρης και εις βάθος κατανόηση του προβλήματος χωρίς να εξετάσουμε την ευρωπαϊκή διάστασή του. Η δημιουργία θέσεων εργασίας είναι ένα από τα σοβαρότερα θέματα που απασχολούν την ΕΕ στην προσπάθειά της να βγει από την οικονομική κρίση. Η ανεργία έχει φτάσει σε επίπεδα ρεκόρ. Για την αντιμετώπιση του προβλήματος αυτού, προτείνονται από την Ευρωπαϊκή Επιτροπή μια σειρά από γενικά και ειδικά μέτρα για συγκεκριμένους τομείς σχετικά με το πώς μπορεί να αυξηθεί η ζήτηση εργαζομένων και να βοηθηθούν οι ενδιαφερόμενοι να βρουν δουλειά. Οι συστάσεις αυτές σκοπό έχουν να δώσουν στα άτομα που αναζητούν εργασία μεγαλύτερες δυνατότητες επαγγελματικής κατάρτισης και περισσότερες ευκαιρίες απασχόλησης. Όσοι απασχολούνται ήδη θα μπορούν να αποκτούν της δεξιότητες που είναι απαραίτητες για τη συνεχή προσαρμογή της νέες ανάγκες της εργασίας της και οι εργοδότες που δημιουργούν νέες θέσεις εργασίας θα λαμβάνουν της χρηματοδότησης. Οι συστάσεις είναι:

**1.** Η ενθάρρυνση της δημιουργίας θέσεων εργασίας μέσα από τη στήριξη των επιχειρήσεων, των επιχειρηματιών και των αυτοαπασχολούμενων, καθώς και η καθιέρωση αξιοπρεπών και βιώσιμων μισθών

**2.** Η έμφαση σε σημαντικούς κλάδους όπου έχουν αρχίσει να δημιουργούνται θέσεις εργασίας, όπως η "πράσινη" οικονομία, ο κλάδος της υγείας και της κοινωνικής μέριμνας, η ψηφιακή οικονομία κ.λπ.

**3.** Η χρησιμοποίηση των εν εξελίξει προγραμμάτων της ΕΕ για τη χρηματοδότηση της δημιουργίας θέσεων εργασίας

**4.** Η αναμόρφωση των αγορών εργασίας με γνώμονα τη μελλοντική ζήτηση

**5.** Η θέσπιση προγραμμάτων για να αναπτυχθεί η διά βίου μάθηση και να εφοδιαστούν οι νέοι με τις κατάλληλες δεξιότητες ώστε να μπορέσουν να εξελιχθούν στον τομέα τους

**6.** Η επένδυση στην επαγγελματική κατάρτιση, με γνώμονα τις μελλοντικές ανάγκες στον τομέα της απασχόλησης

**~16~**

**7.** Η άρση των εμποδίων για εύρεση απασχόλησης σε άλλη χώρα της ΕΕ

**8.** Η βελτίωση των συστημάτων – κυρίως της βάσης δεδομένων EURES για τις θέσεις εργασίας – που αντιπαραβάλλουν τους αναζητούντες εργασία με τις θέσεις εργασίας σε όλη την Ευρώπη

**9.** Ο καλύτερος συντονισμός όλων των ευρωπαϊκών πολιτικών για την απασχόληση

**10.** Η μεγαλύτερη συμμετοχή των ομάδων εργοδοτών και εργαζομένων στη διαμόρφωση της πολιτικής για την απασχόληση. Στόχος των προτάσεων αυτών, σύμφωνα με έκθεση της Ευρωπαϊκής Επιτροπής, είναι να μπορέσει η ΕΕ να πετύχει έναν από τους βασικούς στόχους της αναπτυξιακής στρατηγικής "Ευρώπη 2020", δηλαδή να έχει απασχόληση το 75% των ατόμων ηλικίας 20-64 ετών μέχρι το 2020, (Ευρωπαϊκή Επιτροπή, 2012.

**Προτάσεις και Λύσεις**

 Η επιδίωξη και επίτευξη του στόχου της πλήρους απασχόλησης, εκτός των εθνικών πολιτικών είναι άρρηκτα συνδεδεμένη με πολιτικές και λύσεις που πρέπει να αναπτυχθούν σε πανευρωπαϊκή κλίμακα με στόχο :

**1.** Την κατάργηση του Συμφώνου Σταθερότητας και την προώθηση μιας νέας Ευρωπαϊκής Συμφωνίας για τη Βιώσιμη και Ισομερή Ανάπτυξη, την Κοινωνική Προστασία και την Απασχόληση.

**2.** Την αποκατάσταση της ενότητας της νομισματικής με την δημοσιονομική πολιτική και την ανάδειξη του στόχου της πλήρους απασχόλησης σε έναν από τους βασικούς άξονες της οικονομικής πολιτικής.

**4.** Τη διαμόρφωση ενός Ευρωπαϊκού Προγράμματος Δημόσιων Επενδύσεων

**5.** Την έναρξη μιας διαδικασίας μετατροπής της οικονομίας των εξοπλισμών σε οικονομία της ειρήνης

**6.** Για τις επιχειρήσεις που μετεγκαθίστανται σε χώρες μικρότερου εργασιακού κόστους ή χαμηλότερων φορολογικών συντελεστών να θεσπιστεί μια πανευρωπαϊκή-διεθνής φορολόγηση, οι πόροι της οποίας να χρησιμοποιηθούν για την άμβλυνση των αρνητικών οικονομικών και κοινωνικών συνεπειών.

**7.** Απόσυρση της ευρωπαϊκής οδηγίας για την απελευθέρωση των υπηρεσιών.

**~17~**

**ΒΙΒΛΙΟΓΡΑΦΙΑ:**

1. **national geographic- εγκυκλοπαίδεια τόμος 3**
2. [**http://www.tanea.gr/news/economy/article/5160474/sto-26-6-h-anergia-sthn-ellada-sto-b-trimhno-toy-2014/**](http://www.tanea.gr/news/economy/article/5160474/sto-26-6-h-anergia-sthn-ellada-sto-b-trimhno-toy-2014/)
3. [**http://users.teilam.gr/~emastrogianni/anergia.htm**](http://users.teilam.gr/~emastrogianni/anergia.htm)
4. [**http://el.wikipedia.org/wiki/%CE%91%CE%BD%CE%B5%CF%81%CE%B3%CE%AF%CE%B1**](http://el.wikipedia.org/wiki/%CE%91%CE%BD%CE%B5%CF%81%CE%B3%CE%AF%CE%B1)
5. **http://www.drachmi5.gr/politiki-apopseis/oi-psyhokoinonikes-epiptoseis-tis-anergias**
6. **εγκυκλοπαίδεια Δομή**

**~16~**

**ΤΕΛΟΣ**

****

**~19~**